
לכבוד

יו"ר הכנסת, ח"כ ריבלין ראובן
אדוני היושב ראש,

אבקש להעלות על סדר יומה של הכנסת הצעה דחופה  בנושא:

דו"ח מבקר המדינה בנוגע להתנהלות קופת חולים מאוחדת
דברי הסבר:

היום, יום ב', מתפרסם דו"ח מבקר המדינה בנוגע להתנהלות קופת חולים מאוחדת. חקירת המבקר התנהלה במשך שנתיים וחצי ובעקבות הממצאים החמורים שנחשפו, המבקר גם פנה ליועץ המשפטי בממשלה. הדו"ח צפוי לחשוף את אחת מפרשות השחיתות החמורות שהתרחשו במערכת הבריאות הישראלית, הכוללים בזבוז כספי ציבור בקנה מידה אדיר, לקיחת הטבות אישיות ונתינת הטבות למקורבים. מאחורי התנהלות הקופה הספציפית עומדת שאלת ניהול קופות החולים בישראל, והצורך בהסדרת שדרות הניהול בהן. חובה על הכנסת לדון בדו"ח האמור ועל משרד הבריאות להתייחס לפרשה הקשה.
בכבוד רב,

חברת הכנסת אדטו רחל
